Okresná prokuratúra Trnava 
Vajanského 22, 918 67 Trnava 1 	

Sp. zn. : 4 Pv 42/14/2207	Trnava, 31.7.2015
EEČ : 2-21-134-2015

U Z N E S E N I E

Trestná vec:	obvinený XXXXX  
Prečin:	

Rozhodol: 	prokurátor Okresnej prokuratúry Trnava
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 29.4.2014, spisová značka 4 Pv 42/14/2207, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

-  dňa 22. januára 2014 v čase o 17.20 hod. v XXXXX na ul. XXXXX pred novinovým stánkom bola na základe informácii získaných prostredníctvom informačnej siete príslušníkmi OKP OR PZ XXXXX zadržaný XXXXX nakoľko vzniklo podozrenie, že má u seba ukrytú nezistenú látku s podozrením, že sa jedná o omamnú a psychotropnú látku pričom pri osobnej prehliadke  v ľavom prednom vrecku bundy, ktorú mal oblečenú bolo nájdené plastové vrecko s obsahom neznámej zelenej sušiny rastlinného pôvodu, pričom podľa znaleckého posudku z Kriminalisticko expertízneho ústavu PZ Bratislava vyplýva, že sa jedná o rastlinný materiál - rastliny rodu Cannabis  s hmotnosťou 770 mg  obsahujúce viac ako 20 mg účinnej látky THC, čo zodpovedá  obvykle  trom až 2 jednorazovým dávkam drogy,  pričom  rastliny rodu Cannabis ( konopa ) sú zaradené v zmysle  zákona č. 139/ 1998 Z.z.  o omamných látkach, psychotropných látkach a prípravkoch  v znení neskorších predpisov do I. skupiny omamných látok, sa v skúšobnej dobe 

Uznesením prokurátora Okresnej prokuratúry XXXXX zo dňa 29.4.2014, spisová značka 4 Pv 42/14/2207, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:

	Uznesením prokurátora Okresnej prokuratúry v Trnave sp. zn. 4 Pv 42/14/2207 zo dňa  29. 04. 2014, ktoré nadobudlo právoplatnosť dňa 13. 05. 2014 , bolo podľa § 216 ods. 1 Trestného poriadku podmienečne zastavené trestné stíhanie proti obvinenému XXXXX, pre prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 1 Trestného zákona   a súčasne mu bola určená skúšobná doba v trvaní 12 (dvanásť) mesiacov, ktorá začala plynúť dňom  13. 05. 2014.

	Po uplynutí skúšobnej doby boli vyžiadané správy o povesti z miesta bydliska na obvineného z mesta XXXXX správy z Okresného úradu XXXXX - odboru všeobecnej vnútornej správy, Okresného riaditeľstva Policajného zboru v Trnave, Obvodného oddelenia PZ XXXXX  a zároveň bol doplnený odpis z registra trestov. 

	Z uvedených materiálov som zistil, že obvinený viedol v skúšobnej dobe podmienečného zastavenia trestného stíhania riadny život a  nedopustil sa v uvedenej dobe iného trestného činu alebo priestupku.

	Vzhľadom na uvedené skutočnosti bolo potrebné rozhodnúť tak, ako je uvedené vo výrokovej časti tohto rozhodnutia.

	Po právoplatnosti tohto rozhodnutia nastávajú v zmysle § 217 ods. 4 Trestného poriadku účinky zastavenia trestného stíhania (§ 9 ods. 1 písm. e) Trestného poriadku).

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Martin Bednárik
prokurátor